**18.12.2024**

**COMUNICAT DE PRESĂ**

**Sancțiuni la centrele rezidențiale din Timiș**

În perioada 05.12.2024-13.12.2024, ITM TIMIȘ, sub coordonarea doamnei inspector șef Ileana Mogoșanu, a desfăşurat Campania naţională privind verificarea modului în care se respectă prevederile legale în domeniul relațiilor de muncă la centrele rezidențiale destinate persoanelor vârstnice, centrele rezidențiale destinate persoanelor adulte cu dizabilități și cele destinate copiilor, cod CAEN 8730 CR-V-I, cod CAEN 8790 CR-D-I și cod CAEN 8790 (doar centrele rezidențiale pentru copii).

Obiectivele campaniei au vizat identificarea și verificarea agenților economici care desfășoară activitate în domeniile sus-menționate precum și creșterea gradului de conștientizare al angajatorilor și lucrătorilor în ceea ce privește necesitatea respectării legislației muncii.

Inspectorii de muncă din cadrul ITM TIMIȘ au efectuat 42 de controale, în urma cărora au fost aplicate 11 sancţiuni contravenţionale pentru încălcarea legislației în domeniul relațiilor de muncă. Din totalul sancțiunilor, una a fost acordată sub formă de amendă în valoare de 10.000 lei, iar 10 au fost avertismente.

Sancțiunile aplicate au fost acordate pentru neîndeplinirea măsurilor dispuse în urma proceselor verbale de control anterioare, ; necompletarea registrului de evidență a salariaților cu toate elementele, nerespectarea repausului săptămânal, inexistența evidenței timpului de muncă cu ora de începere a activității și ora de sfârșit a activității, nerespectarea prevederilor legale privind munca suplimentară.

Pentru remedierea neconformitățile constatate, inspectorii de muncă au dispus 23 de măsuri cu termen obligatoriu de realizare.

**Compartimentul Comunicare și Relații cu Publicul**

**ITM TIMIȘ**